stanford-oval/wikipedia huggingface dataset:
Matarinpuiston silta
Suunnittelu ja rakentaminen

Matarinpuiston siltaa on kutsuttu yli 15-vuotiseksi hankkeeksi, koska sen suunnittelu alkoi jo vuonna 2005. Kaksi ulkoilualuetta toisiinsa yhdistävä silta koettiin tarpeelliseksi jo tuolloin, ja Vantaa toimitti ympäristölupavirastoon lupahakemuksen sillan rakentamiseksi. Lupa myönnettiin, mutta hanke kuitenkin kariutui kymmeneksi vuodeksi, koska kaupungilla ei ollut riittävän laajaa omistusta maa- ja vesialueisiin. Aluehallintovirasto myönsi rakennusluvan vuonna 2016, jolloin kunta oli hankkinut tarvittavat alueet. Suunnitelmana oli saada silta valmiiksi vuoden 2018 lopussa.
Rakentamisen aloittamista kuitenkin hidasti useat paikallisilta asukkailta saadut valitukset. Osa asukkaista pelkäsi sillan tuhoavan jokimaiseman ja mahdollistavan mopoliikenteen. Osa valituksista käsitteli lintuja, ja suunnitellun sillan valaistuksineen sanottiin häiritsevän myös lepakoiden elämää. Vantaan kaupungin selvityksen mukaan silta ei kuitenkaan heikennä lepakoiden elinympäristöä tai haittaa lentoratoja, ja Ympäristökeskuksen mukaan sillat voivat parhaimmillaan hyödyttää lepakoita tarjoamalla niille sopivia päiväpiilopaikkoja. Uhanalaiset ja suojellut vuollejokisimpukat täytyi sukeltaen siirtää pois sillan ympäristöstä joen yläjuoksulle.
Rakentaminen alkoi lopulta kesällä 2020. Hankkeen aikaisia ympäristövaikutuksia vähensi se, että sillan kantava rakenne valmistettiin konepajalla ja nostoasennettiin paikoilleen tukien varaan. Urakkaan kuuluivat myös asfalttipintainen yhteys suoraan sillalta Rekolan Joukontielle sekä kivituhkapintainen puistoraitti sillan ympäristössä useine valaistustöineen. Valosaasteen minimoimiseksi valaistukseen suunniteltiin 60 prosentin himmennys, joka painottuu hiljaisimpiin liikkumisaikoihin. Silta avattiin käyttöön joulukuussa 2020.
Matarinpuiston sillan suunnitteli WSP Finland. Hanke maksoi noin puoli miljoonaa euroa, mistä valtionavustus oli 232 000. Sillan ympäristön puistoraitit valaistuksineen maksoivat 159 000 euroa.
Sillan mitat ja rakenne

Matarinpuiston silta on 59 metriä pitkä teräksinen ja kantavakaiteinen ristikkosilta, jonka ristikkorakenne toimii myös sillan kaiteina. Alusrakenteet ovat teräsbetonirakenteisia. Korkeus vedenpinnasta on noin kaksi metriä. Noin 4,5 metriä metriä leveä kansi eli päällysrakenne on valmistettu painekyllästetystä puusta.
Aiheesta muualla

Kuvia tai muita tiedostoja aiheesta Matarinpuiston silta Wikimedia Commonsissa
KorsoTV: Matarinpuiston uusi silta (Youtube). Videokuvaa sillasta ja sen ympäristöstä. 29.1.2021.
Näkymä Päiväkummun suuntaan
Matti Virtanen

Matti Virtanen oli lokakuussa 2014 Suomen toiseksi yleisin kutsumanimen ja sukunimen yhdistelmä.
Henkilöitä

Matti Virtanen, Perlos Oy:n entinen toimitusjohtaja
Matti Virtanen, sosiologi
Matti Virtanen, Talouselämä-lehden ja aiemmin Yleisradion toimittaja
Matti Virtanen, Suomen Tennisliiton entinen puheenjohtaja.
Fiktiossa

Matti Virtanen, Kari Hotakaisen Juoksuhaudantie-romaanin päähenkilö
Matti Virtanen, kuvitteellinen henkilö televisiosarjassa Salatut elämät
Matotškin Šar

Novaja Zemljan ydinkoealueet. Matotškin Šar sinisellä.
Matotškin Šar (Маточкин Шар) on salmi, joka erottaa toisistaan Novaja Zemljan pohjois- ja eteläsaaren. Se myös yhdistää toisiinsa Barentsinmeren ja Karanmeren. Salmi on noin 100 kilometriä pitkä ja kapeimmalta kohdaltaan sen leveys on 600 metriä. Suurimman osan vuodesta salmi on jäässä.
Mental Problems

| ”Mental Problems” Nazi Death Camp |
| --- | --- | --- |

Singlen tiedot
 Julkaistu: 2007
 Formaatti: 7" vinyyli
 Tyylilaji: punk rock
 Levy-yhtiö: Ratbite
Muut kannet
 Vaihtoehtoinen kansikuva
Mental Problems on punkyhtye Nazi Death Campin single, joka julkaistiin 7" vinyyliformaatissa vuonna 2007 levymerkillä Ratbite Records. Siitä julkaistiin neljä eri painosta, joista jokaisessa kappaleet ovat vain toisella puolella.
Kappaleet > A-puoli

Mental Problems
President Is Dead
Iron Eagle
Mental Madness Records

| Mental Madness Records |
| --- | --- |
Perustettu:  2000
Perustajat:  Dennis Bohn
Tilanne:  aktiivinen
Jakelijat:  DJ Beat Records Scandinavia
Tyylilajit:  dance, hands up, hardstyle
Kotimaa:  Saksa
Sijainti:  Hamburg
Kotisivu
Infobox OKNimi-testi OK: 
Mental Madness Records on saksalainen tanssimusiikkiin erikoistunut levymerkki, jonka omistaa Dennis Bohn. Se perustettiin vuonna 2000. Levymerkki julkaisee muun muassa handsup-, hardstyle- ja dancecoremusiikkia. Mental Madness Recordsin tunnetuimpiin artisteihin kuuluvat mm. Discotronic, Special D. ja Alex M. vs. Marc Van Damme. Yhtiöllä on kolme alalevymerkkiä: Mental Madness Black, Mental Madness Studios ja Mental Madness White. Yhtiö julkaisee vuosittain sen edustamiin musiikkilajeihin perustuvia Bounce!-kokoelmalevyjä.
Suomessa ja muualla pohjoismaissa levymerkin musiikkia julkaisee DJ Beat Records Scandinavia.
Aiheesta muualla

Mental Madness Recordsin kotisivut
Mental Ray

| Mental Ray |
| --- | --- |
 Mental Raylla renderöity kuva, joka esittelee useita tekniikoita.
Kehittäjä:  Mental Images, Nvidia
Tiedot
Ohjelmistotyyppi:  renderöinti
Lisenssi:  Omisteinen ohjelmisto
Mental Ray (tyyliteltynä mental ray) on Mental Imagesin kehittämä säteenseurantaa käyttävä renderöintiohjelmisto.
Nvidia osti Mental Imagesin vuonna 2007. Vuonna 2017 Nvidia lopetti tuen ohjelmistolle: Mental Ray oli saatavilla itsenäisenä sekä plugin-ohjelmana Autodesk 3ds Maxille sekä Maya-ohjelmistolle. Ohjelmisto on ollut saatavilla Linuxille, macOS:lle ja Windowsille ja plugin-versiot ovat olleet vapaasti käytettäviä interaktiiviseen renderöintiin tai still-kuvien kuvien renderöintiin Mayassa tai 3ds Maxissa. Animaatioiden renderöinti vaatii lisenssin.
Ohjelmisto on saanut Oscar-palkintojen ”Academy Certificate” -tunnustuksen vuonna 2003. Ohjelmistoa on käytetty yli 100:n tunnetun elokuvan teossa.
Aiheesta muualla

Inside mental ray (englanniksi)
Mesochóri (Iraklion)

| Mesochóri Μεσοχώρι |
| --- | --- |
 Mesochórin kylä.
 Mesochóri
 Koordinaatit: 35°0′54″N, 25°12′30″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Archánes-Asteroúsia
Hallinto:  
 – Asutustyyppi:  kylä
 – Kallikrates-koodi:  7102030601
Väkiluku (2011):  625
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Mesochóri (kreik. Μεσοχώρι, kath.kreik. Μεσοχώριον, Mesochórion) on Kreikan kylä, joka sijaitsee Kreetan saarella. Se kuuluu hallinnollisesti Archánes-Asteroúsian kuntaan, Iraklionin alueyksikköön ja Kreetan alueeseen. Kylän väkiluku on 625 (vuonna 2011).
Mesochórin kylä, suomeksi ”Keskikylä”, sijaitsee Mesarán tasangon itäpäässä noin 55 kilometriä etelään Iraklionin kaupungista. Se muodostaa oman kyläyhdyskuntansa (Τοπική Κοινότητα Μεσοχωρίου, Topikí Koinótita Mesochoríou). Kylän nimen sanotaan tulevan siitä, että se syntyi ensimmäisten asukkaiden alkuperäisten kylien keskelle. Varhaisin maininta kylästä on venetsialaisvallan aikaisissa lähteissä vuonna 1279 muodossa Messocorio. Kylän pääkirkko on omistettu Pyhälle Kolminaisuudelle ja Pyhälle Johannes Teologille (Agía Triáda kai Ágios Ioánnis o Theológos).
Aiemmin kylä kuului Asteroúsian kuntaan ja vuodesta 2011 lähtien Archánes-Asteroúsian kunnan Asteroúsian kunnallisyksikköön.
Mental Retardation

Mental Retardation on Mary Beirne-Smithin, James R. Pattonin ja Shannon H. Kimin kirjoittama erityispedagogiikan oppikirja.
Sisältö

Kehitysvamma tarkoittaa Luckassonin määritelmän (2002) mukaan merkittävää rajoittuneisuutta sekä älyllisessä että adaptiivisessa toiminnassa, jossa se ilmenee käsitteellisissä, sosiaalisissa ja käytännöllisissä taidoissa. Vamma syntyy 18 vuoden ikään mennessä.  Yleisesti kaiken ikäisten keskuudessa miesten on todettu olevan useammin kehitysvammaisia kuin naisten. 85 % kehitysvammaiseksi luokitelluista henkilöistä on lievästi kehitysvammaisia.
Yksilöillä, joilla ilmenee käyttäytymisongelmia, on suurempi todennäköisyys saada kehitysvammaisen diagnoosi. Henkilöt, jotka asuvat urbaanissa kontekstissa, saavat helpommin kehitysvammaisen luokituksen kuin henkilöt, jotka asuvat maaseutumaisemmassa ympäristössä. Kielelliset ongelmat ovat kehitysvammaisille tavallisia. Lapset, joilla ei ole verbaalisia tai viestinnällisiä taitoja, saattavat vetäytyä tai hakea huomiota epäasiallisin keinoin. Häiriökäyttäytyminen voi johtua 1) oppimisvaikeuksista johtuvasta turhautumisesta, 2) hyväksyttävän ja ei-hyväksyttävän käytöksen erottamisen vaikeudesta tai 3) muilta oppilailta saadun, häiriökäyttäytymisellä ansaitusta hyväksynnästä.
MacMillanin mukaan henkilöt, joilla on lievä kehitysvamma, ja jotka sijoitetaan selvästi kehitysvammaisten kanssa samaan sosiaaliseen ympäristöön, saavuttavat helpommin korkean sosiaalisen statuksen, koska kyseisessä kontekstissa heitä ei pidetä muita huonompina vaan päinvastoin. Kehitysvammaan liittyvät käsitykset voivat muodostua itseään toteuttaviksi ennusteiksi. Heberin mukaan epäonnistumisen pelko muuttuu usein kehälliseksi: Odotus epäonnistumisesta alentaa ponnistelun määrää; ja suorituksen vaikeustaso on alle oppilaan kapasiteetin; joten odotetusta epäonnistumisesta tulee totta.
Usein kehitysvammaiset pärjäävät normaalissa opetuksessa kevyen mukautuksen avulla. Opettajat voivat yleensä opettaa kehitysvammaisia oppilaita luokassaan erikoisopetusmateriaalien, kuten vähäsanaisen matematiikankirjan avulla.
Jean-Baptiste Lully

| Jean-Baptiste Lully |
| --- | --- |
 Lullyn kuva 1800-luvulta.
Henkilötiedot
Koko nimi:  Giovanni Battista Lulli
Syntynyt: 28. marraskuuta 1632 Firenze
Kuollut: 22. maaliskuuta 1687 (54 vuotta) Pariisi
Ammatti:  säveltäjä
Muusikko
Tyylilajit:  ooppera, länsimainen taidemusiikki ja baletti 
Soittimet:  viulu 
 Nimikirjoitus
  [ Muokkaa Wikidatassa ] [ ohje ]  
Jean-Baptiste Lully (alun perin Giovanni Battista Lulli, 28. marraskuuta 1632 Firenze – 22. maaliskuuta 1687 Pariisi) oli italialaissyntyinen ranskalainen säveltäjä. Hän vietti suurimman osan elämästään Ludvig XIV:n hovin palveluksessa. Lully oli Ranskan kansalainen vuodesta 1661 lähtien. Lully sävelsi muun muassa baletteja ja oopperoita.
Elämä

Lully syntyi Firenzessä ja oppi lapsena soittamaan kitaraa ja viulua. Vuonna 1646 hän siirtyi Ranskaan kuninkaan serkun talouteen italian opettajaksi ja hämmästytti kitaransoitollaan. Täällä hän alkoi opiskella musiikin teoriaa Nicolas Métrun johdolla. Vuonna 1652 Lully nimitettiin kuninkaallisen hoviorkesterin kapellimestariksi ja vuonna 1653 hovisäveltäjäksi. Vuonna 1669 hän hankki siihen saakka Robert Cambertin ja Pierre Perrinin hallussa olleet oikeudet ranskalaisen kansallisoopperan johtoon ja hallitsi siitä lähtien miltei yksinvaltiaan tavoin ranskalaista oopperaa. Lully vakiinnutti ranskalaisen, silloisesta italialaisesta huomattavasti poikkeavan oopperatyylin, jossa kuoro- ja balettikohtauksilla on tärkeämpi rooli.
Lully teki yhteistyötä näytelmäkirjailija Jean-Baptiste Molièren kanssa: 1664–71 valmistui koomisia baletteja, joista tunnetuimpia ovat Le mariage forcé (“Pakkoavioliitto”, 1664) ja Le Bourgeois gentilhomme (“Porvari aatelismiehenä”, 1670). Koomisissa baleteissa Lully sävelsi näytelmän lomaan soitinnumeroita, lauluja ja tansseja. Lully oli mukana yhteensä 44 baletin tekemisessä vuosina 1652–1685.
Lully menehtyi kuolioon, joka syntyi, kun hän oli 8. tammikuuta 1687 osunut tahtisauvalla jalkaansa, johtaessaan Ludvig XIV:n leikkauksesta toipumisen juhlistamiseksi säveltämäänsä Te Deumia.
Oopperat

Jean-Baptiste Lullyn (1670) sävellys, esittäjä Advent Chamber Orchestra.
Äänitiedostojen kuunteluohjeet
MIDI-tiedosto
Äänitiedostojen kuunteluohjeet
La princesse d'Elide  (Versailles 1664)
L'amour médicin  (Versailles 1665)
Les amants magnifiques  (St.Germain-en-Layer 1670)
Les fêtes de l'amour et de Bacchus  (Pariisi 1672)
Cadmus et Hermione  (Pariisi 1673)
Alceste / Le triomphe d'Alide  (Pariisi 1674)
Thésée  (St.Germain-en-Laye 1675)
Atys  (St.Germain-en-Laye 1676)
Isis  (St.Germain-en-Laye 1677)
Persée  (Pariisi 1682)
Phaéton  (Versailles 1683)
Amadis  (Pariisi 1684)
Armide  (Pariisi 1686)
Acis et Galatée  (Anet 1686)
Aiheesta muualla

Wikimedia Commonsissa on kuvia tai muita tiedostoja aiheesta .
Jean-Baptiste Lully International Music Score Library Project (englanniksi)
Vapaasti käytettävissä olevia Lullyn partituureja Mutopia Project
Murtomäki, Veijo: Jean-Baptiste Lully ja barokkiooppera Ranskassa. Taideyliopiston Sibelius-Akatemia 17.11.2015.
Mazzy Star

| Mazzy Star |
| --- | --- |
 Mazzy Star vuonna 2012
Tiedot
Toiminnassa:  1989–
Tyylilaji:  Vaihtoehtorock Psykedeelinen rock Folkmusiikki Shoegazing
Kotipaikka:  Yhdysvallat, Santa Monica, Kalifornia
Laulukieli:  englanti
Jäsenet:  David Broback   Hope Sandoval  
Entiset jäsenet:  Kendra Smith  
Levy-yhtiö:  Rough Trade Records   Capitol Records  
Infobox OKNimi-testi OK: 
Mazzy Star on vuonna 1989 perustettu yhdysvaltalainen vaihtoehtorock-yhtye. Yhtyeeseen kuuluivat alun perin kitaristi David Roback ja basisti Kendra Smith. Sittemmin Smith jätti yhtyeen, ja hänen tilalleen laulajaksi tuli Hope Sandoval. Yhtyeen tunnetuin kappale on vuonna 1994 julkaistu Fade into You.
Diskografia

She Hangs Brightly (1990)
So Tonight That I Might See (1993)
Among My Swan (1996)
Aiheesta muualla

Mazzy Star Boulevard (Arkistoitu – Internet Archive)
All Music Guide Mazzy Starista
Mazzè

| Mazzè |
| --- | --- |

 Mazzè
 Koordinaatit: 45°18′N, 7°56′E 
Valtio:  Italia
Alue:  Piemonte
Metropolikaupunki:  Torino
Korkeus:  323 m
Väkiluku:  4 138
Aikavyöhyke:  UTC+1
 – Kesäaika:  UTC+2
 
 https://www.comune.mazze.to.it 
Infobox OKVirheellinen NIMI-arvo: 
Mazzè (piemonteksi Massè ) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 4 138 asukasta.
Maximiliano Meza

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Maximiliano Eduardo Meza
Syntymäaika: 15. joulukuuta 1992
Syntymäpaikka: , Argentiina
Pelipaikka: Hyökkäävä keskikenttä
Pituus: 1, 82 m
Seura
Seura: CF Monterrey
Seurat
| Vuodet | Seura | Ottelut () | Ottelut () |
| 2012-2016 | Gimnasia y Esgrima de La Plata |  |  |
| Vuodet | Seura | O | (M) |
| 2016-2018 | Club Atlético Independiente |  |  |
| 2019- | CF Monterrey |  |  |
Maajoukkue
| 2018- | Argentiinan jalkapallomaajoukkue | 10 | 10 |

Maximiliano Eduardo Meza (s. 15. joulukuuta 1992) on argentiinalainen jalkapalloilija pelipaikaltaan hyökkäävä keskikenttä. Meza edustaa Liga MX:ssä pelaavaa CF Monterreytä. Hän on edustanut Argentiinan jalkapallomaajoukkuetta vuodesta 2018.
Aiheesta muualla

Kuvia tai muita tiedostoja aiheesta Maximiliano Meza Wikimedia Commonsissa
Argentiinan joukkue – Jalkapallon MM-kilpailut 2018
1 Guzmán |
2 Mercado |
3 Tagliafico |
4 Ansaldi |
5 Biglia |
6 Fazio |
7 Banega |
8 Acuña |
9 Higuaín |
10 Messi |
11 Di María |
12 Armani |
13 Meza |
14 Mascherano |
15 Lanzini |
16 Rojo |
17 Otamendi |
18 Salvio |
19 Agüero |
20 Lo Celso |
21 Dybala |
22 Pavón |
23 Caballero |
Valmentaja Sampaoli
Melissa van der Schyff

Melissa van der Schyff on yhdysvaltalainen näyttelijä ja laulaja/lauluntekijä. Hän on näytellyt ainakin elokuvissa The Great Commission (2003), Able Edwards (2004) ja A Lot Like Love (2005). Hän on näytellyt myös lyhytelokuvassa Speed Dating (2007) sekä televisiosarjassa The Whitey Show.
Aiheesta muualla

Melissa van der Schyffin kotisivut (englanniksi)
Melissa van der Schyff Internet Movie Databasessa. (englanniksi)
Michal Ďuriš

Michal Ďuriš vuonna 2017.
Michal Ďuriš (s. 22. huhtikuuta 1988 Uherské Hradiště, Tšekkoslovakia) on slovakialainen jalkapalloilija, pelipaikaltaan hyökkääjä. Hän on kotimaansa lisäksi pelannut Tšekissä, Venäjällä ja Kyproksella. Hän on kesästä 2020 alkaen edustanut kyproslaista Omoniaa. Hän on pelannut Slovakian maajoukkueessa vuodesta 2012. Hän pelasi EM-kilpailuissa 2016 kolme joukkueensa neljästä ottelusta ja kahdessa niistä avauskokoonpanossa. Kesäkuun 17. päivään 2021 mennessä hän on pelannut 57 A-maaottelua ja tehnyt niissä seitsemän maalia.
Matti Ollanketo

Matti Ollanketo (19. elokuuta 1882 Haapavesi – 9. toukokuuta 1918 Kemijärvi) oli suomalainen maalari, joka toimi vuosina 1917–1918 Kemijärven työväenyhdistyksen puheenjohtajana. Hän oli myös 1917 yleislakon aikana porvarillisen Kemijärven kunnanvaltuuston rinnalle perustetun työväenneuvoston puheenjohtaja. Ollanketo teloitettiin sisällissodan aikana, vaikka hän ei kuulunut punakaartiin eikä osallistunut aseelliseen kapinaan.
Elämä

Ollanketo oli kotoisin Pohjois-Pohjanmaan Haapavedeltä, josta hän vuonna 1908 muutti Rovaniemelle ja avioitui vielä samana vuonna Hirvaalta kotoisin olleen Selma Kustaava Körkön (1890–1965) kanssa. Pariskunnan ensimmäinen lapsi syntyi lokakuussa 1908, mutta kuoli vain muutaman päivän ikäisenä. Ollankedot muuttivat pian Haapavedelle, jossa he saivat kolme lasta. Vuonna 1914 perhe palasi Rovaniemelle ja muutti edelleen 1916 Kemijärvelle, josta Ollanketo sai työpaikan maalarina ja toimi myös työväentalon vahtimestarina. Hän ehti työskennellä myös Lapin savotoilla metsätöissä. Kemijärvellä Ollankedosta tuli nopeasti paikallisen työväenliikkeen johtohahmo.
Syksyllä 1917 Kemijärvelle perustettiin K. O. Iivosen organisoimana työväen järjestyskaarti, jonka päällikkönä toimi vuoden 1906 Viaporin kapinan veteraani Johan Väinölä. Kemijärven nimismiehen mukaan siihen kuului 125 miestä. Myös Ollanketoa on virheellisesti pidetty Kemijärven työväenkaartin johtajana, vaikka hän ei todennäköisesti ollut edes sen jäsen. Ollanketo ja neljä muuta Kemijärven työväenjärjestöjen aktiivia vangittiin sisällissodan käynnistyttyä helmikuun 1918 alussa, kun valta pitäjässä siirtyi valkoisille. Kemijärven punakaartilaiset sen sijaan onnistuivat pakenemaan Neuvosto-Venäjälle.
Kuolema

Suojeluskuntalaiset pitivät Ollanketoa vankina, kunnes hänet teloitettiin 9. toukokuuta yhdessä kahden muun työväenneuvoston jäsenen sekä kahden työväenjärjestöihin kuuluneen miehen kanssa. Syynä oli todennäköisesti heidän toimintansa marraskuun 1917 yleislakon aikana. Ollankedon lisäksi ammuttiin sekatyömies Antti Petter Mikkonen, kelloseppä Heikki Räsänen, työmies Isak Moilanen ja teurastaja Juho Kansanen. Kuolemantuomion antoi Kemijärven suojeluskunnan jäsenistä koottuu laiton kenttäoikeus 8. toukokuuta ja teloituksen suoritti seuraavana päivänä pahamaineinen nimismies Jussi Hagberg, joka oli sisällissodan aikana käynyt teloittamassa punaisia Rovaniemellä.
Selma Ollanketo lähetti kuukautta myöhemmin prokuraattori P. E. Svinhufvudille kirjeen, jossa hän pyysi miehensä tapauksen selvittämistä. Lisäksi Selma Ollanketo pyysi suojeluskuntaa luovuttamaan joukkohaudassa olleen ruumiin hautaamista varten. Syyskuussa 1918 asiasta toimitettiin jonkinlainen tutkimus, mikä ei kuitenkaan johtanut mihinkään. Selma Ollanketo ja toisen teloitetun leski Hanna Mikkonen lähettivät prokraattorille vielä toisen kirjeen, ja lisäksi Selma lähestyi häntä vielä kolmannella kirjelmällä jouduttuaan pahoihin taloudellisiin vaikeuksiin. Kemijärven suojeluskunta vastasi prokuraattorille Selma Ollanketoa halveksuvalla kirjeellä, eikä toimenpiteisiin lopulta ryhdytty. Selma muutti lapsineen Rovaniemelle vuonna 1924.
Muuta

Ollankedon ja valkoisiin kuuluneen Erik Grotenfeltin vaiheita seurataan Seppo Rustaniuksen vuonna 2007 valmistuneessa dokumenttielokuvassa Uhrit 1918.
Metsänhoitomaksu

Metsänhoitomaksu oli vuoteen 2015 asti yksityisiltä puuntuottajilta perittävä vero jolla rahoitettiin muun muassa metsänhoitoyhdistyksien toimintaa. Veron tuotosta 98 prosenttia tilitettiin metsänhoitoyhdistyksille. Puuntuottajalta perittävä vero jakautui kaikilta metsänhoitoyhdistyksen jäseniltä perittävään perusmaksuun ja hehtaari maksuun. Metsänhoitomaksua ei tarvinnut maksaa, mikäli tuottaja oli saanut maksuvapautuksen. Metsänhoitomaksua ei peritty pieniltä metsätiloilta. Etelä-Suomessa raja oli neljä hehtaaria, Lapin läänissä 12 hehtaaria, Oulun läänissä seitsemän hehtaaria ja Ahvenanmaalla kaksi hehtaaria. Vuonna 2009 perusmaksu oli koko maassa 25,63 euroa ja Ahvenanmaalla 15,30 euroa. Hehtaarimaksun kukin metsänhoitoyhdistys määritteli itse omalla alueella vuodeksi eteenpäin.
Metsäteollisuus ry oli esittänyt metsänhoitomaksun muuttamista vapaaehtoiseksi tai vaihtoehtoisesti metsänhoitoyhdistysten harjoittaman liiketoiminnan erottamista selkeästi erilleen lakisääteisistä hallinnollisista tehtävistä. Maa- ja metsätalousministeriö on puolestaan esittänyt ainoastaan tarkennusta metsänhoitoyhdistyksiä säätelevään asetukseen, jonka mukaan hallinnollisia tehtäviä ei voi rahoittaa metsänhoitomaksuista kertyvillä tuloilla.
Maa- ja metsätalousministeriö valmisteli lakiuudistuksen, jonka mukaan metsänhoitomaksun pakottavuudesta luovutaan. Lakiuudistus tuli voimaan 1. tammikuuta 2015.
Mary Alice Young

| Mary Alice Young |
| --- | --- |
Luoja(t):  Marc Cherry
Näyttelijä(t):  Brenda Strong   julkaisemattomassa pilottijaksossa Sheryl Lee
Ensi- esiintyminen:  Täydellisten naisten jaksossa 1.01 Pilot
Henkilötiedot
Status:  Aikaisemmin:   Angela Forrest
Ammatti:  kotirouva   Aikaisemmin:   sairaanhoitaja
Sukupuoli:  nainen
Ikä:  18. marraskuuta 1965 – 26. syyskuuta 2004 (38 vuotta)
Asuinpaikka:  Wisteria Lane, Fairview, Eagle State, USA
Kuolinsyy:  itsemurha: ampui itseään revolverilla päähän
Suhteet
Puoliso(t):  Paul Young (leski)
Lapset:  Zachary Young (adoptiopoika)
Tutut:  Bree Hodge Gabrielle Solis Lynette Scavo Susan Mayer
Infobox OKVirheellinen NIMI-arvo: 
Mary Alice Young (aikaisemmin Angela Forrest) on kuvitteellinen henkilö sarjasta Täydelliset naiset jossa häntä näyttelee Brenda Strong. Hahmo kertoo sarjan tapahtumia haudan takaa; hahmon itsemurha pilottijaksossa toimi sarjan katalyyttinä. Mary Alicen kerronta on sarjalle tunnusomaista, ohjelman kehittyessä hänen ja ystäviensä salaisuuksien ympärille.
»Nimeni on Mary Alice Young. Kun luet aamuista sanomalehteä, saatat törmätä artikkeliin epätavallisesta päivästä, jonka koin viime viikolla. Normaalisti elämässäni ei ole mitään uutisten arvoista, mutta kaikki muuttui viime torstaina. Tietysti kaikki näytti aluksi aivan normaalilta. Tein aamiaista perheelleni. Tein kotitöitä. Saatoin loppuun projektini. Kävin asioillani. Vietin päivän kuten minkä tahansa muunkin päivän: hiljaisesti kiillottaen elämäni rutiinia, kunnes se säteili täydellisyyttään. Siksi olikin niin tyrmistyttävää, kun menin käytävän kaapille ja otin esille revolverin, jota en ollut koskaan ennen käyttänyt.» 
(- Mary Alice Young)
Mary Alice on kotirouvista kaikkein salaperäisin, koska hänen tarinastaan tiedetään vain pieniä palasia. Rakastava, jumaloiva vaimo ja äiti, joka oli antelias perheelleen ja naapureilleen; hän oli viimeinen ihminen jonka kukaan odotti tekevän itsemurhan. Mary Alice syntyi 18. marraskuuta 1965 ja kuoli 26. syyskuuta 2004.
Kuoltuaan Mary Alice näkee asioita, joita hän eläessään ei olisi huomannut: hänen ystäviensä haavoittuvuutta, valheita ja salaisuuksia.